32000D0682
L 283/18
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА И НА КОМИСИЯТА
от 12 октомври 2000 година
относно сключването на протокол към Споразумението за партньорство и сътрудничество, за осъществяване на партньорство между Европейските общности и техните държави-членки, от една страна, и Руската федерация, от друга страна
(2000/682/EО, ЕОВС, Евратом)
СЪВЕТЪТ НА ЕВРОПЕЙСКИЯ СЪЗ,
КОМИСИЯТА НА ЕВРОПЕЙСКИТЕ ОБЩНОСТИ,
като взеха предвид Договора за създаване на Европейската общност, и по-специално член 44, параграф 1, член 47, параграф 2, последното изречение, член 55, член 57, параграф 2, член 71, член 80, параграф 2, членове 93, 94, 133 и 308, във връзка с член 300, параграф 2, второто изречение и член 300, параграф 3, втора алинея от него,
като взеха предвид Договора за създаване на Европейска общност за въглища и стомана, и по-специално член 95 от него,
като взеха предвид Договора за създаване на Европейска общност за атомна енергия, и по-специално член 101, втори параграф от него,
като взеха предвид предложението от Комисията,
като взеха предвид съгласието на Европейския парламент (1),
като взеха предвид одобрението на Съвета съгласно член 101 от Договора за създаване на Европейска общност за атомна енергия,
след консултации с Консултативния комитет на ЕОВС и със съгласието на Съвета,
като имат предвид, че:
(1)
Споразумението за партньорство и сътрудничество, създаващо партньорство между Европейските общности и техните държави-членки, от една страна, и Руската федерация, от друга страна (2), което влезе в сила на 1 декември 1997 г., допринася за постигане на целите на Европейските общности, доколкото те са съществена част от стратегията на Европейските общности и техните държави-членки по отношение на Руската федерация.
(2)
Тъй като Споразумението за партньорство и сътрудничество беше подписано преди разширяването на Европейския съюз с включването на Австрия, Финландия и Швеция, на 21 май 1997 г. беше подписан протокол за разширяване за включване на трите нови държави-членки в това споразумение.
(3)
Между страните беше постигнато споразумение за предварителното прилагане на протокола за разширяване от Европейските общности, Руската федерация и всички държави-членки, освен Австрия, Швеция, Финландия, Дания и Португалия.
(4)
Всички страни, подписали протокола, сега са го ратифицирали,
РЕШИХА:
Член 1
Протоколът към Споразумението за партньорство и сътрудничество, създаващо партньорство между Европейските общности и техните държави-членки, от една страна, и Руската федерация, от друга страна, се одобрява от името на Европейската общност, Европейската общност за въглища и стомана и Европейската общност за атомна енергия.
Текстът на протокола е приложен към настоящото решение.
Член 2
Председателят на Съвета извършва нотификацията, предвидена в член 4 от протокола, от името на Европейската общност. Председателят на Комисията осъществява такава нотификация от името на Европейската общност за въглища и стомана и Европейската общност за атомна енергия.
Съставено в Брюксел на 12 октомври 2000 година.